EtherPad

=EtherPad - et godt samskrivingsverktøy:= Etherpad er et nettbasert samskrivingsverktøy som ble utviklet av AppJet Inc. Google fattet interesse for teknologien, og kjøpte selskapet i 2009 for å utikle sin egen tjeneste. Dette ble derimot ikke realisert. Etherpadteknologien er i dag fritt tilgjengelig for gratis nedlasting. Høgskolen i Sør-Trøndelag ønsker for eksempel at hvem som helst kan bruke tjenesten på adressen [|http://etherpad.hist.no]. Flere pader finner du [|her]. For å opprette en pad er det bare å velge den pad-tjenesten som ønskes. Det opprettes da en ny pad men en egen adresse. Ønskes en spesiell adresse er dette mulig, så fremst den ikke er benyttet av andre. For at det skal være mulig å samskrive, må den som oppretter paden dele denne med andre aktuelle brukere. Dette kan gjøres enkelt ved å bruke ”Share this pad” funksjonen. Brukeren møter en enkel webside med et stort felt for å skrive tekst, og eventuelt et mindre felt for å chatte. Det er mulighet for enkel tekstformatering som fet, kursiv, understreket og gjennomstreket skrift. I tillegg kan det også gjøres punkmerking og innrykk. Angrefunksjonen fungerer som i øvrige kjente verktøy. Inntil 16 (32 hos HiST) brukere kan samtidig skrive i samme dokument, enten anonymt eller med oppgitt navn. Alle brukere gis egne farger, slik at det er enkelt å følge med på hvem som skriver hva. Eksempler på bruk av Etherpad finnes [|her] og [|her]. Det er verdt å merke seg at det som skrives i paden lagres for alltid. Lagring skjer automatisk, men for sikkerhets skyld kan det være lurt å lagre ofte. Skrevet tekst kan eksporteres, men det kan oppstå feil med norsk tegnsett. Derfor kan det være lurt å kopiere og lime inn i aktuelt verktøy i stedet. En sliderfunksjon gjør det mulig å se tidslinjen til paden. Etherpad kan leses på Androide telefoner, men det er ikke mulig å skrive.

media type="custom" key="4262749"